Үкімет жиынына тек есеп беретін министрлер келеді
"Үкімет жиынына тек есеп беретін министрлер келеді" | "https://abai.kz/post/173590"
TITLE: Үкімет жиынына тек есеп беретін министрлер келеді
URL: https://abai.kz/post/173590
META: "Үкімет жиынына тек есеп беретін министрлер келеді" | "https://abai.kz/post/173590"
DATE: 13.09.2023
AUTHOR(s): Abai.kz
TOTAL WORDS: 144
TEXT: Қазақстанда апта сайын өтетін үкімет жиынына өзгеріс енгізілді. Енді үкімет отырысына бекітілген тақырып бойынша есеп беретін министрлер ғана келеді, ал қалғаны онлайн қатысады. Журналистер мұны сөз еркіндігін шектеу деп бағалады. Үкімет мұнымен келіспейді. Бұған дейін жиынға үкімет құрамы толық қатысатын, министрлердің өзі немесе олардың орынбасарлары келетін. Ал үкімет отырысынан кейін журналистер министрлерге сұрақ қойып, қажет жауап ала алатын. Енді ондай мүмкіндіктен айрылған кей журналистер жаңа тәртіпке наразылығын білдірді. Үкіметтің бапасөз қызметі оларға "құқықтарыңыз шектелген жоқ, сұрақ қоя аласыздар" деді. Бүгін үкімет отырысына қатысқан қаржы министрі Ерұлан Жамаубаев журналистер сұрағына жауап беруге шықпады. Жиынға келген тілшілер министрді күткенімен, ол басқа есіктен шығып кеткенін кейін бір-ақ білді. Мәдениет және ақпарат министрі Аида Балаева жаңа шешімді құптады. Ол Facebook-тегі парақшасына: «Министрлер ай сайын саланың өзекті мәселелері бойынша журналистерге арналған брифинг өткізеді. Бұл процедура барлық БАҚ өкілдерінің ақпаратқа қол жеткізуін қамтамасыз ететініне сенімдімін» деп жазды. Дереккөз: centralasian Abai.kz
